Foto: uralairlines.ru «Uralskiye avialinii» aviakompaniyasi 1 avgustdan boshlab Moskva (Rossiya) - Qarshi (O‘zbekiston) yo‘nalishi bo‘yicha reysni tiklaydi. Bu haqda kompaniya saytida xabar qilingan. Moskvadan Qarshiga parvozlar - chorshanba kunlari, Qarshidan Moskvaga - payshanba kunlari. Oktyabrdan boshlab reyslarni haftasiga ikki marotabagacha oshirish rejalashtirilgan. Chiptalar sotuvga chiqarib bo‘lingan va narxi bir tomonga 12 ming rubldan boshlanadi (190 dollar). Aviatashuvchi barcha parvozlarni «Biznes» va «Iqtisod» sinfidagi salonlar bilan jihozlangan Airbus avialaynerlarida amalga oshiradi